Я ўсё ж трымаюся пазіцыі, што “ў жыцці нічога не бывае проста так”. Варта зрабіць усё магчымае, каб твая мара здзейснілася. Але таго, што ад цябе не залежыць, не пазбегнеш. Так разважала і адна мая знаёмая, якую накіравалі па размеркаванні ў адзін з раёнаў Магілёўскай вобласці. Яна прытрымліваецца гэтай пазіцыі і цяпер, калыхаючы на другім годзе адпрацоўкі дзіцё і гатуючы для мужа, з якім пазнаёмілася ў раёнцы. Таму раён, які спачатку можа падацца прысудам, з цягам часу можа апынуцца для кагосьці са студэнтаў і шчаслівым выпадкам.